2000. aastal Nice'is välja kuulutatud Euroopa põhiõiguste harta on üks tähtsamaid Euroopa dokumente, mis kunagi avaldatud - ometi oli enamus sellest juba varem paberile kantud. Kui eelnevalt kirja pandu oli mitmetes erinevates dokumentides laiali, siis nüüd on kõik selge sõnaga ühes hartas kirjas nii, et igaüks saaks oma õiguste kohta selge ülevaate. Harta preambula sätestab, et Euroopa Liit on rajatud  inimväärikuse, vabaduse, võrdõiguslikkuse ja solidaarsuse jagamatutele põhiväärtustele. Liidu aluseks on demokraatia ning õigusriigi põhimõte.